### Resumé

I sagen indstilles det til Økonomiudvalget, at den selvejende daginstitution Krogårdens Børnehus overgår til kommunal drift pr. 1. januar 2026. Civilstyrelsen har godkendt opløsningen af fonden bag institutionen og overdragelsen af ejendommen til Vejle Kommune.

### Sagsfremstilling

Bestyrelsen i den selvejende daginstitution Krogårdens Børnehus har henvendt sig til forvaltningen med ønske om at overgå til at blive en kommunal daginstitution. Børne- og Familieudvalget godkendte tidligere en principbeslutning om at arbejde for at realisere dette ønske.

Sagen har været forelagt Civilstyrelsen, da Krogårdens Børnehus er omfattet af fondsloven. Civilstyrelsen har meddelt, at de ikke har bemærkninger til opløsningen af fonden og overdragelsen af ejendommen til Vejle Kommune.

Krogårdens Børnehus er beliggende på [adresse] i [adresse]. Ejendommen er uden hæftelser og overdrages vederlagsfrit til Vejle Kommune med henblik på fortsat drift som daginstitution. Ved sagens godkendelse vil Vejle Kommune sørge for, at opløsningen af den selvejende institution sker i tråd med de vilkår bestyrelsen har besluttet og i overensstemmelse med institutionens vedtægter.

Det indebærer, at:

* Krogårdens Børnehus overgår til at være kommunal daginstitution.
* Ejendommen overgår vederlagsfrit til Vejle Kommune til fortsat drift af daginstitutionen.
* Ejendommen kan senere afhændes mod at provenuet anvendes til opførelse og drift af ny daginstitution i kommunen.
* Vejle Kommune overtager personalet og sikrer det sker i henhold til reglerne virksomhedsoverdragelsesloven.
* Institutionen fortsætter med samme profil og placering.

### Sagens videre forløb

Da sagen indebærer, at kommunen overtager fast ejendom, skal den jf. kommunens delegations- og kompetenceplan behandles i Økonomiudvalget og Byrådet.

### Historik

**Børn- og Ungedirektøren indstiller, den 9. oktober 2025, pkt. 91:**

at Børne- og Familieudvalget overfor Økonomiudvalget anbefaler, at Krogårdens Børnehus fra 1. januar 2026 overgår til at blive kommunal på de ovenfor anførte betingelser.

**Beslutning fra Børne- og Familieudvalget, den 9. oktober 2025, pkt. 91:**

Anbefalet

Kirsten Toft var fraværende

#### Beslutning fra Økonomiudvalget, den 20. oktober 2025, punkt 247:

Anbefales.

#### Beslutning fra Børne- og Familieudvalget, den 9. oktober 2025, punkt 91:

Anbefalet.

Kirsten Toft var fraværende.

### Beslutning

Godkendt.

Fraværende: Victoria Skov, i stedet mødte Hanne Mathiesen.